  Майя Бывальцева 30-тӥ южтолэзе Удмуртиын егитъёслэн «Донорская весна» акцизы ортчоз. Туэ со элькунын куатетӥзэ радъяськоз ни. Со сярысь Россиысь егитъёслэн огазеяськонзылэн улосвылъя ёзэтэзлэн пресс-службаез ивортӥз. Вир басьтон станциын доноръёслы кулэяськон ялан вань. Соин ик 30-тӥ южтолэзе тӥ понна Россиысь егитъёслэн огазеяськонзылэн Удмуртиысь ёзэтысьтыз волонтёръёс ужалозы, вир басьтон станциысь ӧнерчиосын ӵош соос лэсьтозы ваньзэ, акцие пыриськонды тӥ понна кышкыттэмлыко мед луоз шуыса Ольга Лихачёва, Россиысь егитъёслэн огазеяськонзылэн Удмуртиысь ёзэтэзлэн «Добровольческий корпум здоровья» программаезлэн кивалтӥсезУжрадэ 18 арессэс ортчем муртъёс пыриськыны быгато, соос Удмуртиын пусйиськемын луыны, таза, секталазы 55 килограмм но солэсь трос луыны кулэ. Акцие пыриськон понна нырысь ик гожтӥськыны кулэ, 29-тӥ южтолэзёзь 45-24-19, 8-951-213-21-41 телефон номеръёсъя 8 часысен 15 часозь жингыртоно, удмуртарняе - 14 часозь. «Донорская осень/весна» ужрад донор вирлэн тырмымтэеныз герӟаськем ужпумез егитъёс пӧлын ӝутон, вир возённиез тырмытон понна радъяське. 2020-тӥ арын сӥзьыл та выллем ужрадын 50 литр вир люказы Тегъёс: Тазалык Ижкар егитъёс Удмуртия доноръёс  